Аиҿагылара мҩаԥысуеижьҭеи иҭахахьеит 1,2-нызқьҩык палестинаа
11:20 12.10.2023 (ирҿыцуп: 12:05 12.10.2023)
© AFP 2023 / SAID KHATIBКлубы дыма во время авиаудара Израиля по Рафаху на юге сектора Газа, 11 октября 2023 года. Израиль объявил войну Хамасу.
© AFP 2023 / SAID KHATIB
АҞӘА, жьҭаара 12 - Sputnik. Аҵыхәтәантәи адыррақәа рыла, асектор Газа аҵакыраҿы иҭахахьеит 1,2-нызқьҩык аҭынч уааԥсыра, 5,6-нызқьҩык ахәрақәа рымоуп.
Уаанӡа автономиа амчрақәа аҳәамҭа ҟарҵахьан 1,1-нызқьҩык ҭахеит ҳәа.
Аҵыхәтәантәи адыррақәа рыла, Израиль аҵакыраҿы иҭахахьеит 1,3-нызқьҩык аҭынч уааԥсыра, 3,7-нызқьҩык ахәрақәа рымоуп.
9 Жьҭаара, 15:05
Палестинеи Израили реимак еиҭа аибарххарахь икылсит
Жьҭаара 7 рзы асектор Газа аҟынтәи Израиль зеиԥш ҟамлацыз аракетатә жәылара азун, уи ашьҭахь ХАМАС аибашьцәа атәыла аҳәаа иаԥну араионқәа ирылалеит.
ХАМАС абригада "Аль-Кассам" аҳәамҭа ҟанаҵеит ишымҩаԥнаго аоперациа "Потоп Аль-Аксы". Уи аҭакс Израиль атәылахьчаратә ар (ЦАХАЛ) аоперациа "Аихатәы аҳәақәа" ("Железные мечи") иалагеит.
Израиль аԥыза-министр Биниамин Нетаниаху атәылаҿ арратә ҭагылазаашьа рылеиҳәеит, амобилизациа иалагеит. Израиль авиациа асектор Газа иалахысит.
Иҟоуп адыррақәа ХАМАС Израиль ианажәлоз иҭахеит зықьҩык инарыцны, иҟоуп итҟәоу, ар-чынуаа назлоу ҳәа.
Иара убас иҟоуп адыррақәа ԥшьҩык урыстәылаа шҭахаз, фҩык хабарда ибжьаӡны иҟоуп ҳәа ишьоуп.